open-index/open-wikipedia-markdown huggingface dataset:
Dipankara Boeddha

[duimnael|links|Standbeelde van Dipankara in [Katmandoe, Nepal]]

**Dipankara** (Sanskrit en Pali: *Dīpaṃkara*, "Lampdraer") is een van die Boeddhas van die verlede. Hy het glo duisend jaar gelede op aarde gewoon. Volgens die Theravada-Boeddhistiese tradisie was hy die vierde van die 29 Boeddhas wie se naam bekend is.

Boeddhiste glo daar was ’n hele reeks Boeddhas in die verlede en dat daar nog ander in die toekoms sal wees. Dipankara is dus een van duisende vorige Boeddhas; die huidige een is Gautama en die toekomstige een Maitreya. Volgens tradisie het Dipankara voorspel dat Gautama in die verre toekoms ’n Boeddha sal word. 

Dipankara word gewoonlik uitgebeeld as sittende, maar soms staan hy ook, veral in China, Thailand en Nepal. Hy vorm soms ’n beskermingsteken met sy regterhand, en dikwels met albei hande. Hy word selde alleen uitgebeeld; die bodhisattvas Manjusri en Vajrapani is gewoonlik saam met hom (algemeen in Java) of andersins Avalokiteśvara en Vajrapani (algemeen in Sri Lanka). Soms is hy saam met Gautama en Maitreya.

## Verwysings 
* 15px Hierdie artikel is vertaal uit die Engelse Wikipedia
Indiese gelowe

[duimnael|240px|’n Standbeeld van die [Gautama Boeddha|Boeddha.]]
[duimnael|150px|Die [Djainisme-godheid Bahubali.]]
**Indiese gelowe**, ook **Dharmiese gelowe** genoem, is die godsdienste wat op die Indiese subkontinent ontstaan het, naamlik Hindoeïsme, Djainisme, Boeddhisme en Sikhisme. Dit word ook as Oosterse gelowe geklassifiseer. Hoewel Indiese gelowe met mekaar verband hou vanweë die geskiedenis van Indië, omvat dit ’n groot reeks godsdienstige gemeenskappe en is dit nie beperk tot die Indiese subkontinent nie.

Die gedokumenteerde geskiedenis van die Indiese gelowe begin met die historiese Vediese geloof, die godsdienspraktyke van die vroeë Indo-Iraniërs van omstreeks 1750 tot 500 v.C. Dié godsdiens was naby verwant aan vroeë Zoroastrisme; die liturgiese taal daarvan, Vediese Sanskrit, was verwant aan Avesties.

Die hervormingsperiode tussen 800 en 200&nbsp;v.C. was ’n "keerpunt tussen die Vediese en die Hindoe-godsdienste". Die Sjramana-beweging, ’n antieke Indiese godsdiensbeweging parallel aan maar apart van die Vediese tradisie, het aanleiding gegee tot Djainisme en Boeddhisme, en was verantwoordelik vir die verwante begrippe joga, *samsara* (die siklus van geboorte en die dood) en *moksja* (die bevryding van dié siklus). 

Die Puraniese Periode (200 tot 500&nbsp;n.C.) en vroeë Middeleeue (500 tot 1100&nbsp;n.C.) het aanleiding gegee tot ’n nuwe gedaante van Hindoeïsme. Die vroeë Islamitiese periode (1100 tot 1500) het ook nuwe bewegings tot gevolg gehad. Sikhisme is in die 15de eeu gestig na aanleiding van die leringe van Ghoeroe Nanak en die nege opeenvolgende Sikh-ghoeroes in Noord-Indië. 

Met die koloniale besetting van Brittanje het ’n nuwe interpretasie van Hindoeïsme ontstaan, wat die Indiese onafhanklikheidsbeweging aangehelp het.

## Verwysings 
## Bronne 
### Gedrukte bronne
* 
*
* 
* 
* 

### Webbronne 
## Eksterne skakels 
* 
* 
*15px Hierdie artikel is vertaal uit die Engelse Wikipedia
Nirwana

**Nirwana** (Sanskrit: निर्वाण) of **Nibbana** (Pali:निब्बान) is ’n belangrike begrip in Boeddhisme en verwys na die hoogste vlak wat ’n mens kan bereik en waardeur heiligheid behaal kan word. Die letterlike betekenis is *uitgedoof, onbeweeglik*; eersgenoemde verwys na die einde van begeerte, afkeer en verwarring, wat die hoofdoel van Boeddhisme is. Benewens Boeddhisme ken ander Indiese gelowe ook ’n nirwana, dikwels met ’n verskillende betekenis.

## Nibbana in die Theravada 
In die Theravada verwys die woord "Nibbana" na die verligting wat die Boeddha self bereik het en waarin hy sy studente onderrig. Iemand wat die Nibbana behaal het, kan nie meer die geestelike oorsake van lyding (verlangens en afkeer) ervaar nie omdat daar vir altyd ’n einde daaraan gemaak is.

Die "uitdowing" van verlangens, haat, onkunde en verwarring is volgens die leer van die verligte Boeddha ’n logiese resultaat van die ontwikkeling van die Agtvoudige Pad tot op die hoogste vlak. Iemand wat Nibbana behaal het, kan ook die Vier Edele Waarhede in al hul aspekte volledig begryp en toepas.

### Nibbana en verligting 
Om "uitgedoof te wees" is in die Theravada een van die kenmerke van verligting (Pali: *bodhi*). Iemand wat werklik verlig is, weet wat die nibbana is en ervaar dit ook. Dit is die algehele bevryding van die samsara, waarin lyding en geboorte, siekte en dood ervaar word.  

Iemand wat nirwana behaal het, word ’n boeddha genoem as hy dit self behaal het, sonder die hulp van ’n leraar. ’n Sotapanna (die laagste graad van heiligheid) het die dhamma gesien en het ’n voorsmaak van die Nibbana gehad. Hy is op pad na die Nibbana, maar het dit nog nie bereik nie. ’n Arahant (iemand wat die hoogste graad van heiligheid besit) het Nibbana (en verligting) bereik as ’n dissipel van ’n boeddha. 

## Verwysings 
*15px Hierdie artikel is vertaal uit die Nederlandse Wikipedia

## Eksterne skakels 
* Dharma-data: Nirwana
* *The Mind Like Fire Unbound* Oor die gebruik van die woord "Nibbana" in die tyd van die Boeddha.
Boeddhavamsa

Die **Boeddhavamsa** (ook bekend as die **Kroniek van Boeddhas**) is ’n Boeddhistiese teks wat die lewe beskryf van Gautama Boeddha en die 24 vorige Boeddhas wat sy verkryging van boeddhaskap voorspel het. Dit is die 14de boek van die Khuddaka Nikaya, wat weer die 5de en laaste deel van die Sutta Pitaka is. Die Sutta Pitaka is een van drie pitakas ("mandjies", of hoofdele) wat saam die Tripitaka, of Pali-kanon, van Theravada-Boeddhisme uitmaak.

Geleerdes glo die Boeddhavamsa is in die 1ste en 2de eeu geskryf en is dus ’n latere byvoeging tot die Pali-kanon.

## Opsomming 
[duimnael|links|Sittende Boeddha, [Sri Lanka.]]
Die eerste hoofstuk vertel hoe Gautama Boeddha ’n pad besaai met juwele in die lug skep om sy bonormale kennis te demonstreer. en hoe hy die "tien volmaakthede" uitgedink het wat hy moes oefen.

Van hoofstukke 3 tot 26 is ’n beskrywing van die 24 historiese Boeddhas wat Gautama Boeddha voorafgegaan het, en die verdienstelike handelinge van Gautama Boeddha in sy vorige lewens teenoor hulle.

Hoofstuk 27 is ’n beskrywing van die lewe van Gautama Boeddha.

Hoofstuk 28 noem drie Boeddhas wat Dipankara voorafgegaan het, sowel as die toekomstige Boeddha, Maitreya.

In hoofstuk 29 word vertel hoe die Boeddha se relieke ná sy dood versprei moet word.

## Verwysings 
## Eksterne skakels 
The chronicle of twenty-four Buddhas, deur Mingun Sayadaw, red. en vert. prof. U Ko Lay en U Tin Lwin, Yangon, Myanmar. Net hoofstukke 1, 22, 23 en 24.
* 15px Hierdie artikel is vertaal uit die Engelse Wikipedia
Sewendedagadventisme

duimnael|Ellen G.White, een van die stigters van die beweging.

[duimnael|regs|300px|Die heel eerste kerkgebou van die Sewendedagadventistekerk in Afrika en Australië, opgerig omstreeks 1890 in [Beaconsfield, is vandag 'n nasionale gedenkwaardigheid.]]

Die **Sewendedag-Adventiste** is 'n Christelike kerkverband waarvan die lidmate glo dat Jesus in die nabye toekoms na die aarde sal terugkeer. Anders as die meeste ander Christelike groepe, onderhou hulle Saterdag (en nie Sondag nie) as hul godsdienstige rusdag. Die Sewendedag-Adventiste kerk in Suider-Afrika het in 1887 ontstaan en die eerste sendingstasie, in Rhodesië, het in 1893 tot stand gekom.

## Ontstaan in Suid-Afrika 
Pieter Wessels, eienaar van die plaas Benoudheidsfontein, het in 1885 uit die Gereformeerde Kerk bedank om Saterdag as die sabbatdag waar te neem. Eindelik het agt gesinne sy voorbeeld gevolg, onder wie ook N.J. de Beer, oudste seun van Johannes Nicolaas de Beer, aan wie De Beers Consolidated Mines sy naam te danke het. 'n Mynwerker, William Hunt, uit die Amerikaanse deelstaat Nevada, het nadat hy op die diamantveld aangekom het uit Australië, die afgesonderde geloofsgemeenskappie aan Sewendedagadventisme bekendgestel en later het Amerikaanse predikante na die diamantveld gekom om hulle te bedien. In die tyd toe die sinkkerk op Beaconsfield by Kimberley gebou is (die moederkerk van dié kerkverband in Afrika), het Wessels sy plaas vir £350&nbsp;000 aan die De Beers-maatskappy verkoop en daarna is dit Wesselton-myn genoem. Sewendedagadventisme het wêreldwyd hierby baat gevind danksy skenkings van Wessels en so kon die beweging in 13 afdelings in talle wêrelddele georganiseer word.

Wessels en sy broer het sendingwerk onder swart mense gereël, die oprigting van die kerkgebou in Roelandstraat, Kaapstad, gefinansier asook die Kellogg-sanatorium in die VSA en 'n tehuis vir gevalle meisies in Chicago. Hunt het later teruggekeer na Australië, waar hy die baanbreker van die Sewendedagadventisme was. In Rhodesië het Cecil John Rhodes grond aan dié kerkverband geskenk.

## Bron 
*  Potgieter, D.J. 1971. *Standard Encyclopaedia of Southern Africa*. Cape Town: Nasionale Opvoedkundige Uitgewery Ltd.

## Eksterne skakels 
*
Maitreya

**Maitreya** (Sanskrit) of **Metteyya** (Pali) word beskou as ’n toekomstige Boeddha. In sommige tekste word hy **Ajita** genoem.

Volgens die Boeddhistiese tradisie is Maitreya ’n bodhisattva wat in die toekoms op aarde sal verskyn, volkome verligting sal bereik en die ware dharma (geloof) sal predik. Hy sal die huidige Boeddha, Gautama Boeddha, vervang. Die voorspelling van die koms van Mitreya verwys na ’n tyd in die toekoms wanneer die meeste mense op aarde die dharma sal vergeet het.

## Bronne 
Die naam Maitreya is afgelei van die Sanskrit-woord *maitrī*, "liefde-goedheid", wat weer afgelei is van die selfstandige naamwoord *mitra*, "vriend". Die Pali-vorm, Metteyya, word in die Pali-kanon en in die Boeddhavamsa gebruik. 

Volgens die Theravada-Boeddhistiese tradisie is Maitreya die laaste van die 29 Boeddhas wie se naam bekend is en die laaste van die vyf Boeddhas van die huidige kalpa.

Die huidige kalpa word die *bhadrakalpa* ("Gunstige Eon") genoem. Die vyf Boeddhas van dié eon is:
#Kakusandha
#Koṇāgamana 
#Kassapa
#Gautama (die huidige Boeddha)
#Maitreya (die toekomstige Boeddha)

## Beskrywing 
Maitreya word gewoonlik uitgebeeld as sittend, met óf albei voete op die grond óf by die enkels gekruis, terwyl hy sy tyd afwag. Hy dra die klere van óf ’n bhikkhu óf ’n Indiese koninklike. As ’n bodhisattva staan hy gewoonlik en dra hy juwele. Hy het gewoonlik ’n klein stoepa in sy kopbedekking.

In die Grieks-Boeddhistiese kuns van Gandhara word Maitreya uitgebeeld as ’n Sentraal-Asiatiese of Noord-Indiese adellike. Weerskante van hom staan sy twee altaardienaars, die broers Asanga en Vasubandhu.

## Verwysings 
## Eksterne skakels 
*
* 15px Hierdie artikel is vertaal uit die Engelse Wikipedia
Klas H-tenklokomotief

Die **Suid-Afrikaanse Klas-H 4-10-2T** tenkstoomlokomotief is deur G.W. Reid van die Natalse Regeringspoorweë (NGR) ontwerp. Die lokomotief het 'n aantal nuwe eienskappe gehad, dus is een lokomotief in 1899 bestel vir proefnemings. Tussen 1901 en 1903 is nog eenhonderd lokomotiewe deur die NGR bestel.

## Verwysings
Mahayana

[duimnael|links|Antieke Boeddhistiese [stoepas in Borobodur, Indonesië.]]

**Mahayana** (Sanskrit: महायान, *mahāyāna*; *mahā* "groot", *yāna* "voertuig" of "weg") is een van die hoofstrominge in Boeddhisme. Dit het omstreeks die 1ste eeu n.C. ’n aparte Boeddhistiese beweging geword in die noordweste van Indië. In die 2de eeu het dit na China versprei. ’n Sentrale idee in die Mahayana is dié van bodhisattvas: dat alle mense verligting kan behaal en nie net Boeddha nie.

Volgens Paul Williams (1989) was die ontwikkeling van die Mahayana ’n stadige, geleidelike proses en het dit nie uit ’n skeuring ontstaan nie. Mahayana- en nie-Mahayana-monnike kon sonder onenigheid in dieselfde klooster bly, solank hulle dieselfde kloosterreëls gevolg het. Volgens Ninian Smart (1989) het die Mahayana ontstaan vanweë die spanning oor die vraag of ’n individu wat homself met behulp van dhyana inspan om tot verligting te kom, nie eintlik ’n selfsugtige daad verrig nie. Die probleem is opgelos met die idee van bodhisattvas, wat uit meelewing hul eie verlossing uitstel om ander te help verlos. 

Die Mahayana word ook "die groot voertuig" genoem, in teenstelling met "die klein voertuig", of Theravada-Boeddhisme. Albei strominge bestaan egter naas mekaar, en daar is ook ander vorme van Boeddhisme.  

## Verwysings 
## Eksterne skakels 
* 15px Hierdie artikel is vertaal uit die Nederlandse Wikipedia
Bainsvlei

**Bainsvlei** is 'n nedersetting 8&nbsp;km wes van die stad Bloemfontein in die Vrystaat. Dit is vernoem na Andrew Hudson Bain, wat die plek in 1849 gekoop het.

## Verwysings
Dhyana

[duimnael|200px|’n [Bodhisattva sit en mediteer (Afganistan, 2de eeu).]]

**Dhyana** (Sanskrit) of **jhana** (Pali) beteken meditasie in Hindoeïsme, Boeddhisme en Djainisme. In Boeddhisme is dit ’n reeks geestestoestande wat lei tot die "toestand van perfekte gelykmoedigheid en bewustheid" (*upekkhii-sati-piirisuddhl*).

Dit is ook in ander vorme van meditasie, soos joga, opgeneem.

In joga is dhyana die sewende stap op die agtvoudige pad (*ashtanga yoga*) uit die *Jogasoetras van Patandjali*. Die ander sewe stappe is: yama, niyama, asana, pranayama, pratyahara, dharana en samadhi. 

## Verwysings 
## Bronne 
* 
* 
* 15px Hierdie artikel is vertaal uit die Engelse Wikipedia
Dan Pienaar, Bloemfontein

**Dan Pienaar** is 'n hoofsaaklik Wit (84%) voorstad van die stad Bloemfontein in Suid-Afrika. Die woonbuurt is vernoem na Dan Pienaar, 'n beroemde Suid-Afrikaanse generaal-majoor en militêre leier in die Tweede Wêreldoorlog. 

## Verwysings
Roesski Mir-stigting

Die **Roesski Mir-stigting** (Russies: Русский мир, in Afrikaans "Russiese Wêreld") is ’n Russiese organisasie wat Russies in die buiteland bevorder, soortgelyk aan die Goethe Instituut vir Duits, Alliance Française vir Frans, Confucius-instituut vir Chinees en British Council vir Engels.

## Werksaamhede 
Roesski Mir bevorder tans die Russiese taal en kultuur deur ’n netwerk van Russiese sentra in talle Europese en Asiatiese stede. ’n Mens kry hier toegang tot Russiese letterkunde, tydskrifte, leerprogramme, asook klank- en video-opnames. Verskeie geleenthede soos temaweke, konferensies, seminare en uitstallings word ook gehou.

In Duitsland was daar tot onlangs twee Russiese sentra: een in Neurenberg en een in Dresden. In Junie 2014 het ’n derde sentrum sy deure in Hamburg oopgemaak. Verskeie projekte word saam met die *Bundesverband Deutscher West-Ost-Gesellschaften* van stapel gestuur, onder meer die *RussoMobil*. Hierdie rondgaande biblioteek vervoer speletjies, boeke, tydskrifte en laserskywe in ’n pasgemaakte VW-bus wat skole dwarsoor die wêreld op aanvraag besoek en die Russiese taal en kultuur onderrig. Die *RussoMobil* besoek elke skooljaar 170 skole.

In Nederland is die Sentrum vir Russiese Stusies by die Rijksuniversiteit Groningen op inisiatief van die Roesski Mir-stigting gestig.

## Stigting en organisasie 
Roesski Mir word op 21 Junie 2007 in opdrag van president Wladimir Poetin in die lewe geroep. Dit is ’n gemeenskapsprojek van die Russiese departement van buitelandse sake en departement van onderwys en wetenskap. Roesski Mir word gefinansier deur die staatskas en skenkings. Aan die stuur is die politoloog Wjatsjeslaf Nikonof. Bekende Russe van die wetenskap en kultuur dien in die stigtingsraad, soos aartsbiskop Ilarion Alfejef en die hoof van die Hermitage, Michail Piotrofski.

## Verwysings 
## Eksterne skakels 
*  Amptelike webblad van Roesski Mir
Theravada

[duimnael|links|240px|’n Boeddha-skildery in die [Dambulla-grottempel in Sri Lanka.]]
Die **Theravada** (Pali, letterlik "Tradisie van die Oudstes") is die tradisie wat die oorspronklike Boeddhistiese leer en konvensies navolg. Soms word die Theravada ook die "Boeddhisme van die suide" genoem omdat dit van Indië na die suide (Sri Lanka) versprei het. Die Theravada word veral aangehang in Sri Lanka, Myanmar, Thailand, Kambodja en Laos. Ook in Indonesië en Bangladesj word dit lank reeds beoefen, maar deur minderheidsgroepe. Dit versprei ook al hoe meer na Westerse lande.

Die Theravada word ook soms verkeerdelik "die klein voertuig" genoem, in teenstelling met "die groot voertuig", of Mahayana. Albei Boeddhistiese strominge bestaan naas mekaar, maar daar is ook ander vorme van Boeddhisme. Die term "Hinayana" kom uit die Mahayana, waar nie-Mahayana-skole so genoem word. "Hina" beteken nie net klein nie, maar ook minderwaardig. In die Weste is dié term oorgeneem weens ’n gebrek aan kennis oor die feitelike agtergrond.

## Eksterne skakels 
* 15px Hierdie artikel is vertaal uit die Nederlandse Wikipedia
NGR Klas I 2-6-0

Die **NGR Klas I 2-6-0** tenderlokomotiewe is in 1901 deur die *Zululand Railway Company* gekoop  vir bouwêrk op die Verulam - Tugelarivier spoorlyn en die nommer2 "2" en "3" gegee. Nadat die spoorlyn in 1903 voltooi is, is die lokomotiewe na die Natalse Regeringspoorweë oorgedra en die nommers "513" en "514" gegee en in 1905, saam met een tenklokomotiewe, ook  van die *Zululand Railway Company*, as "Klas I" geklasifiseër.

## Verwysings
Brandwag, Bloemfontein

**Brandwag** is 'n voorstad van gemengde etnisiteit in die stad Bloemfontein in Suid-Afrika.

## Verwysings
NGR Klas I 2-6-2T

Die **NGR Klas I 2-6-2T** tenklokomotief is in 1901 deur die *Zululand Railway Company* gekoop vir bouwerk op die Verulam-Tugelarivierspoorlyn en die nommer "1" gegee. Nadat die spoorlyn in 1903 voltooi is, is die lokomotief na die Natalse Regeringspoorweë oorgedra en die nommer 512 gegee en in 1905, saam met twee tenderlokomotiewe, ook  van die *Zululand Railway Company*, as "Klas I" geklassifiseer.

## Verwysings
Klas E-tenklokomotief

Die **Suid-Afrikaanse Spoorweë Klas E 4-6-4T** van 1902 is 'n tenklokomotief wat in die begin van die twintigste eeu in die Kolonie van Natal ontwerp is.

In 1902 het die Natalse Regeringspoorweë tien Klas F  "Baltic"-tipe tenklokomotiewe in diens gestel. In 1912, toe hierdie lokomotiewe na die Suid-Afrikaanse Spoorweë oorgedra is, is hulle hernommer en as  herklassifiseer.

## Verwysings
Mara (demoon)

**Mara** in Boeddhisme is die demoon wat Gautama Boeddha uitgelok het deur hom te probeer verlei met die visioen van pragtige vroue, wat in verskeie legendes Mara se dogters was. 

In die Boeddhistiese kosmologie verpersoonlik Mara onheilsame impulse, onkunde en die "dood" van die geestelike lewe. Hy lok mense uit en probeer hulle wegkeer van ’n geestelike lewe deur aardse goed aanloklik te maak of negatiewe dinge positief te laat lyk.

## Naam 
Die woord *māra* kom van die proto-Indo-Europese stam **mer*, "om te sterf". Die Sanskrit-vorm van die werkwoord se stam is √*mṛ*. 

*Māra* is ’n werkwoordelike selfstandige naamwoord en beteken "veroorsaking van die dood" of "die doodmaak". Dit is verwant aan ander woorde vir die dood, soos *maraṇa* en *mṛtyu*. 

## Oorsig 
duimnael|links|180px|Mara probeer Boeddha verlei ('n anikoniese voorstelling: die Boeddha word slegs deur sy troon gesimboliseer), 2de eeu, Amaravati-stoepa, Indië.
In tradisionele Boeddhisme word vier betekenisse aan die woord *mara* gegee:
* *Klesa-mara*, Mara as die verpersoonliking van alle onkundige emosies.
* *Mrtyu-mara*, Mara as die dood, soos in die oneindige siklus van geboorte en die dood.
* *Skandha-mara*, Mara as metafoor vir die geheel van die kondisionele bestaan.
* *Devaputra-mara*, Mara as die seun van ’n god, dus as ’n bestaande wese eerder as ’n metafoor.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Nico Rosberg

**Nico Rosberg** (gebore in Wiesbaden, Hesse, Wes-Duitsland op 27 Junie 1985) is 'n uitgetrede Formule Eenrenjaer van Duitsland. Hy was van 2010 tot 2016 'n lid van die Mercedes AMG Petronas F1-span, eers saam met die mede-Duitser Michael Schumacher (2010–2012) en daarna 'n spanmaat met Lewis Hamilton tot einde 2016.

Hy het sy enigste F1-wêreldbestuurderskampioenskap in 2016 gewen, maar direk na sy kroning sy uittrede uit Formule Een aangekondig. Hy lewer sedertdien gereeld televisiekommentaar en onderhoude met renjaers by F1-renbane. 

## F1-wedrenuitslae (2006–2016) 
## Bronnelys 
*
Augrabiesplatakkedis

Die **Augrabiesplatakkedis** (*Platysaurus broadleyi*) is 'n akkedis wat endemies is aan Suid-Afrika. Dit is 15 tot 17&nbsp;cm lank, leef op granietrotse en vreet miere. Die mannetjie is helderkleurig met 'n turkoois kop, oranje sye en inkblou keel. Die wyfie is bruin met drie ligte strepe op die rug. Dit kan die beste besigtig word by die Augrabieswaterval.

duimnael|links|'n Wyfie Augrabiesplatakkedis

## Bron 
* *Natuurlewe van Suid-Afrika* Duncan Butchart Struik Nature 2012 

## Verwysings 
## Eksterne skakels 
* 
*
Oppermansgronde

Die **Oppermansgronde** is ‘n landbounedersetting in die suidweste van die Vrystaat.

## Ligging 
Die gebied lê suid van Jacobsdal en tussen Koffiefontein en die oosgrens van die Noord-Kaap. Dit vorm deel van die Letsemeng Plaaslike Munisipaliteit in die Xhariep-distriksmunisipaliteit. 

## Boerdery 
Die gebied is  340km²  (34 000ha) groot en het oorspronklik bestaan uit ses aanligggende plase. Daar was later 42 eienaars wat op kleinhoewes met skape, bokke en donkies geboer het. Hierdie soort boerdery was nie volhoubaar nie en die jongmense het na die stede uitgewyk. Tans word daar op ‘n groot skaal kommersieel koring, mielies en sonneblomme aangeplant. Besproeiing vind plaas uit ‘n kanaal van die Oranje-Rietkanaal.

## Geskiedenis 
Oorlewering wil dit hê dat die gebied in ongeveer  1825 beset is deur ‘n weggeloopte slaaf, ene Opperman. Frederik Opperman en sy seun Adam word as die stigters beskou en na hul afstammelinge word verwys as die “bruin Voortrekkers”. Die Groepsgebiedewet het die area gereserveer vir die uitsluitlike gebruik van die bruin bevolkingsgroep.

## Lees ook 
*Lys van streeksname in Suid-Afrika

## Bibliografie 
*Erasmus, Piet: New identities and old perceptions – Opperman’s grounds land restitution. journals.ufs.ac.za
Lancia Stratos

duimnael|links|Lancia Stratos HF
Die **Lancia Stratos HF**, beter bekend as die **Lancia Stratos**, is 'n sportmotor en tydrenmotor wat deur die Italiaanse motorvervaardiger Lancia gebou is. Die HF staan vir *"High Fidelity"*. Dit was 'n uiters suksesvolle tydrenmotor, en het die wêreldtydrenkampioenskap in 1974, 1975 en 1976 gewen.

## Eksterne skakels 
*
Lancia Beta

Die **Lancia Beta** (Tipe 828) is 'n motorvoertuig wat deur Lancia vervaardig is vanaf 1972 tot 1984. Dit was die laaste model wat bekendgestel is deur Lancia, voordat Lancia deur Fiat oorgeneem is in 1969.
Nan Hua-tempel

[duimnael|Die Nan Hua-tempel in [Bronkhorstspruit, Suid-Afrika]]
duimnael|Die Nan Hua-sentrum
duimnael|Nan Hua Seminarie, Gastehuis en Administratiewe Kantore
[duimnael|Leeudans by die Nan Hua-tempel tydens [Chinese Nuwejaar op 10 Februarie 2019]]

Die **Nan Hua-tempel** (南華寺, *Nanhua Si*) is die grootste Boeddhistetempel en -kweekskool in Afrika, en is geleë in Bronkhorstspruit in Gauteng, Suid-Afrika. Dit is die Afrika-hoofkwartier van die Fo Guang Shan-orde en is in 1967 gestig. Dit is ’n Mahayana Boeddhistiese kloosterorde.

## Geskiedenis 
Die tempel is op 8 Maart 1992 gestig toe die Bronkhorstspruitse stadsraad onder dr. Hennie Senekal, wat Taiwan besoek en beleggingsmoontlikhede op die dorp ondersoek het, ses hektaar grond aan die Fo Guang Shan-orde geskenk het vir ’n Boeddhistiese kultuur- en opvoedingsentrum. Bouwerk het in Oktober 1992 begin; die uiteindelike koste van die tempel was R60&nbsp;miljoen.

Sedertdien is die tempel, sowel as die Nan Hua-gastehuis, Afrika-Boeddhisteseminaar (ABS), Nan Hua-dorp en ander sentrums gebou. Die tempel het takke in ander Suid-Afrikaanse stede gestig, soos Johannesburg, Bloemfontein, Newcastle, Durban en Kaapstad.

Die hooftempel is in 2005 geopen deur die sewende en (nou voormalige) wêreldwye hoofab, Hsin Pei.

## Abde en abdiste 
Die abde en abdiste van Nan Hua sedert sy stigting is:
* 1992–2002: sy agbare Hui Li (慧禮法師)
* 2001–2003: sy agbare Man Ya (滿亞法師)
* 2003–2006: sy agbare Hui Fang (慧昉法師) (1ste termyn)
* 2006–2008: sy agbare Yi Chun （依淳法師）
* 2008–huidig: sy agbare Hui Fang (慧昉法師) (2de termyn)

## Bomontploffing 
Op 30 Oktober 2002 het die Boeremag, ’n militante regse Afrikanerbeweging, ’n bom in die kelder van die tempel geplant. Twee personeellede is lig beseer toe die bom se ontsteker voortydig afgaan. Sowat 150 volgelinge van Suid-Afrika, Australië, Taiwan, Maleisië en Amerika het in dié tyd ’n diens in die hooftempel bygewoon en sowat 30 konstruksiewerkers was ook in die omgewing.

## Sien ook 
* Boeddhisme in Suid-Afrika

## Eksterne skakels 
*   Webtuiste van die Nan Hua-Boeddhistetempel
Lancia Montecarlo

Die **Lancia Montecarlo** (Tipe 137) is 'n sportmotor wat deur Pininfarina ontwerp is en van 1975 tot 1981 deur Lancia gebou is.
Lancia Delta S4

Die **Lancia Delta S4** is 'n Groep B-tydrenmotor wat deur die Italiaanse motorvervaardiger, Lancia gebou is. Die Delta S4 het van 1985 tot 1986 in die Wêreldtydrenkampioenskap (WRC) deelgeneem, waarna FIA weens veiligheidsredes nie meer die Groep B-motors in tydrenne toegelaat het nie.
Lancia Flavia

Die **Lancia Flavia** (Tipe 815/819/820) is 'n motorvoertuig wat van 1961 tot 1971 deur Lancia vervaardig is.
Mark Webber

**Mark Webber** (gebore 27 Augustus 1976) is 'n Australiese professionele renjaer, wat tans in die FIA Wêrelduithoukampioenskap as 'n Porsche fabrieksjaer deelneem in die Le Mans Prototipe (LMP1).

Hy was voorheen (2002–2013) 'n Formule Een motorrenjaer vir die Minardi, Jaguar, Williams en Red Bullspanne.
Lancia Rally

Die **Lancia Rally** (Tipe 151), ook bekend as die **Lancia Rally 023**, is 'n sportmotor wat in 1982 en 1983 deur Lancia gebou is. Dit was die laaste agterwielaangedrewe motor wat die Wêreldtydrenkampioenskap (WRC) kon gewen het.
Drakensbergkransakkedis

Die **Drakensbergkransakkedis** (*Pseudocordylus subviridis*) is 'n akkedis wat endemies is aan Suid-Afrika. Dit word aangetref in die Drakensberg, die Golden Gate, Naudésnek en Wakkerstroom. Dit is voorheen beskou as 'n subspesie van die Hoëveldkransakkedis (*P. melanotus*) wat in die oos-Vrystaat, Gauteng, en die binneland van noord en wes KwaZulu-Natal voorkom.

duimnael|links|'n Drakensbergkransakkedis in die uKahlamba-Drakensbergpark
duimnael|links|'n Mannetjie Drakensbergkransakkedis

## Voorkoms 
Die reptiel is middelgroot met 'n plat lyf en 'n groot driehoekige kop terwyl die skubbe op die stert stekelrig is. Die mannetjie is helderder as die wyfie en die sye is heldergeel. Die akkedis vreet insekte, spinnekoppe, bessies en blomme.

## Bron 
* *Natuurlewe van Suid-Afrika* Duncan Butchart Struik Nature 2012 

## Verwysings
Red Bull Racing

duimnael|300px|Daniil Kvyat in Maleisië, 2015
duimnael|300px|Max Verstappen, in Italië, 2019. Hy is die suksesvolste Red Bull-renjaer tot op hede.

**Red Bull Racing** is 'n Oostenrykse Formule Eenmotorrenspan wat se werke in Milton Keynes in Engeland gebaseer is. Hulle neem aan die Formule Een-wêreldkampioenskap deel en maak sedert 2019 gebruik van Honda se F1-enjins in hulle renmotors, nadat hul voorheen Renault-enjins gebruik het.

Die span se renjaers van 2009 tot die 2014-seisoen was Sebastian Vettel en Mark Webber gewees. Van die 2016 Formule Een-seisoen tot 2018 was die renjaers Daniel Ricciardo en die Nederlander Max Verstappen. Die paar kon saam agt oorwinnings en 41 podiumplekke oor die drie jaar inpalm, in 'n tyd wat grootliks deur Mercedes gedomineer is. 

Die span, wat vanaf 2018 tot 2020 as **Aston Martin Red Bull Racing** bekend gestaan het, is een van twee Formule Eenmotorrenspanne wat deur Red Bull besit word, 'n vervaardiger van die energiedrankie Red Bull. Die ander span is die **Racing Bulls F1-span** (voorheen agtereenvolgend *Toro Rosso*, *Scuderia AlphaTauri* en *RB*) wat in Faenza, Italië gesetel is.

Red Bull GmbH borg ook vele ander ekstreme sportsoorte, o.a. in vliegkuns en vryspronge.

## Renuitslae 
### 2005 – 2009 

### 2010 – 2019 

### 2020 – hede 

* **†** Die renjaer haal nie die einde nie, maar word wel geklassifiseer omdat hy meer as 90% van die renafstand voltooi het.
* ‡ Halwe punte is in België toegeken in 2021 omdat daar minder as 75% van die wedren afgelê is weens hewige reën.
* ***** Seisoen nog aan die gang.

## Eksterne skakels 
* Amptelike webtuiste
*
Kagyu Samye Dzong Afrika

duimnael|140px|Die Lama Yeshe in 2010.
**Kagyu Samye Dzong Afrika** is ’n groep Tibettaanse Boeddhistesentrums vir Wêreldvrede en Gesondheid en ’n tak van die Kagyu Samye Ling-klooster in Skotland. 

Kagyu Samye Dzong Afrika het verskeie sentrums in Afrika en veral Suid-Afrika, onder meer in Kaapstad, Johannesburg, Pretoria, Durban en Grahamstad. Van die besoekende lamas (onderwysers) wat die sentrums besoek, is die Yeshe Losal Rinpoche, ab van Samye Ling in Skotland.

## Eksterne skakels 
*Webtuiste van Kagyu Samye Dzong Afrika
*15px Van die inligting kom uit die Engelse Wikipedia
Dharma-sentrum

’n **Dharma-sentrum** is ’n sentrum sonder ’n klooster in Boeddhisme. Volgens die Stigting vir die Bewaring van die Mahayana-tradisie is die doel van dié sentrums om die leringe van Boeddhisme te bewaar en te versprei. Baie van die groter sentrums het inwonende volgelinge. Volgens die Nuwe Kadampa-tradisie verskaf dié sentrums die fokus van ’n plaaslike Boeddhistegemeenskap, asook geriewe om te leer, oefen en volgens die leringe te lewe.

In Suid-Afrika is twee Dharma-sentrums, in Robertson en Rondebosch, Kaapstad.

## Verwysings 
## Eksterne skakels 
*Die Robertson Dharma-sentrum, Suid-Afrika
*15px Hierdie artikel is vertaal uit die Engelse Wikipedia
Nuwe Kadampa-tradisie

Die **Nuwe Kadampa-tradisie** is ’n tak van Boeddhisme wat in 1991 in Engeland gestig is. In 2003 is die woorde "Internasionale Kadampa-Boeddhiste-unie" (IKBU) agteraan die oorspronklike naam gevoeg. Dit is ’n wêreldwye organisasie wat in Engeland geregistreer is as ’n welsynorganisasie sonder winsbejag. 

Die stigter van dié tradisie is Geshe Kelsang Gyatso, ’n monnik, onderwyser en skrywer. Die organisasie lys meer as 200 sentrums en sowat 900 klasse/studiegroepe in 40 lande.

In Suid-Afrika is ook ’n sentrum: die Tushita Kadampa-Boeddhistesentrum is in Rondebosch, Kaapstad.

## Verwysings 
## Bronne 
*15px Hierdie artikel is vertaal uit die Engelse Wikipedia

## Eksterne skakels 
*Tushita Kadampa-Boeddhistesentrum, Rondebosch
McLaren

[duimnael|regs|260px|Lando Norris bestuur die McLaren MCL36 in die [2022 Britse Grand Prix]]
[duimnael|regs|260px|Sergio Perez in 2013 in [2013 Maleisiese Grand Prix|Maleisië]]

**McLaren Racing Limited** is 'n Britse motorsportspan met 'n lang geskiedenis sedert 1963. Hulle neem aan Formule Eenwêreldkampioenskapsrenne deel en gebruik sedert 2021 Mercedes-Benz se E Performance-enjins in hulle renmotors, nadat hulle in 2018 en 2019 Renault se F1-enjins gebruik het. Die span het tot in November 2017 Honda-enjins gebruik, maar was ontevrede met dié se werkverrigting en wedrenbetroubaarheid.

Die span se renjaers vir die 2018 Formule Een-seisoen was Fernando Alonso en Stoffel Vandoorne, en in 2019 het die span twee nuwelinge, naamlik Carlos Sainz jr. en Lando Norris, ingespan. In 2021 vervang Daniel Ricciardo vir Sainz wat na Ferrari verskuif het.

Sedert 2023 tot tans is die span se gereelde renjaers Lando Norris en Oscar Piastri, wat beide meeding om die wêreldbestuurderskroon. Span McLaren is reeds by die 2025 Singapoerse Grand Prix as die vervaardigerswêreldkampioen vir 2025 gekroon.

## Volledige F1-uitslae 
### 1966 − 1969 
### 1970 − 1979 
### 1980 − 1989 
### 1990 − 1999 
### 2000 − 2009 
### 2010 − 2019 
### 2020 − hede 

* **†** Die renjaer haal nie die einde nie, maar word wel geklassifiseer omdat hy meer as 90% van die renafstand voltooi het.
* ‡ Halwe punte is in België toegeken in 2021 omdat daar minder as 75% van die wedren afgelê is weens hewige reën.
* ***** Seisoen nog aan die gang.

## Galery 

Lêer:ProstAlain McLarenMP4-2B 1985.jpg|Alain Prost in die McLaren MP4-2B (1985)
Lêer:Ayrton Senna 1988 Canada.jpg|Ayrton Senna in 1988 in Kanada
Lêer:Mika Hakkinen 1999 Canada.jpg|Mika Häkkinen wen die 1999 Kanadese Grand Prix
Lêer:Fernando Alonso 2007 2.jpg|Fernando Alonso in 2007

Lêer:Lewis hamilton - 2008 Melb GP.jpg|Lewis Hamilton in Melborne, 2008
Lêer:Hamilton McLaren MP4-24.jpg|Hamilton in die McLaren MP4-24
Lêer:McLaren duo 2015 Malaysia Race.jpg|Alonso gevolg deur Button in die 2015 Maleisiese Grand Prix

Lêer:Fernando_Alonso_2016_Malaysia_Q1.jpg|Fernando Alonso in 2016 in Maleisië
Lêer:Stoffel_Vandoorne_2017_Catalonia_test_(27_Feb-2_Mar)_Day_4.jpg|Stoffel Vandoorne in die McLaren MCL32 (2017)

## Eksterne skakels 
*
Flapnekverkleurmannetjie

Die **Flapnekverkleurmannetjie** (*Chamaeleo dilepis*) is 'n verkleurmannetjie wat voorkom in die noorde van die Noord-Kaap, Noordwes, Limpopo, Mpumalanga en KwaZulu-Natal. Die reptiel is 12 tot 17&nbsp;cm lank en leef in boomveld, Karoostruikveld en grasveld.

## Voorkoms 
duimnael|links|'n Flapnekverkleurmannetjie in die Limpopo-vallei, Botswana.
duimnael|links|Die een is in Masindi, Uganda afgeneem

Die reptiel het 'n groot kop, keëlvormige oë en 'n grypstert. Die volwassenes is lig tot donkergroen van kleur, dikwels met wit vlekke. Hulle kan van kleur verander. Die verkleurmannetjie vreet vlieë en ander insekte. Die prooi word met die lang, klewerige tong gevang. Sy natuurlike vyande is die voëlslang, boomslang en spookvoël.

## Bron 
* *Natuurlewe van Suid-Afrika* Duncan Butchart Struik Nature 2012 

## Verwysings 
## Eksterne skakels 
* 
*
Grofskubpantserakkedis

Die **Grofskubpantserakkedis** (*Gerrhosaurus major*) is 'n akkedis wat voorkom in Limpopo, Mpumalanga en KwaZulu-Natal. Die reptiel is 25 tot 30&nbsp;cm lank en leef in skeure in klipbanke en termiethope. Die reptiel is middelgroot met 'n platlyf, kort bene en 'n langstert. Die skubbe is gerand en grof wat dit 'n gepantserde voorkoms gee. Die volwasse akkedis is 'n dowwe strooikleur en die onvolwassenes is helderder.

Hulle leef van insekte, koggelmanders, geitjies, vye en bessies.

duimnael|links|'n Grofskubpantserakkedis in Beijing se dieretuin.
[duimnael|links|Twee Grofskubpantserakkedisse in [Wrocław se dieretuin.]]

## Bron 
* *Natuurlewe van Suid-Afrika* Duncan Butchart Struik Nature 2012 

## Eksterne skakels 
* 
*
Shambhala-Boeddhisme

duimnael|Sakyong Mipham.
Die term **Shambhala-Boeddhisme** is in 2000 die eerste ingestel deur Sakyong Mipham. Hy het daarmee sy weergawe beskryf van die Shambhala-leringe wat oorspronklik deur sy pa, Chögyam Trungpa, geskep is as sekulêre praktyke om ’n verligte gemeenskap daar te stel in ooreenstemming met die Kagyu- en die Nyingma-skool van Tibettaanse Boeddhisme. 

Shambhala-Boeddhiste beskou Sakyong Mipham as hul hoof en die tweede Sakyong ("aardebeskermer"); die eerste was Chögyam Trungpa.

In Suid-Afrika is ook ’n Shambhala-Boeddhistesentrum: in Rondebosch, Kaapstad.

## Verwysings 
## Bronne 
*15px Hierdie artikel is vertaal uit die Engelse Wikipedia

## Eksterne skakels 
*Shambhala-Boeddhistesentrum, Rondebosch
Reusepantserakkedis

Die **Reusepantserakkedis** (*Gerrhosaurus validus*) is 'n akkedis wat voorkom in Limpopo, Mpumalanga en Kwazulu-Natal. Die reptiel is 50 tot 60&nbsp;cm lank en leef in skeure in klipbanke.

## Voorkoms 
[duimnael|links|'n Reusepantserakkedis by die Mopani-kamp, [Krugerwildtuin.]]
duimnael|links|'n Reusepantserakkedis in die Krugerwildtuin

Die reptiel het 'n plat lyf en die bene is kort, die stert lank en die kop betreklik klein. Die skubbe is plaatagtig met kolletjies. Dit skep 'n dwarsbandpatroon. Die jonger reptiele het duidelike swart en pienkgeel patrone.

Hulle leef van insekte, koggelmanders, geitjies, vye en bessies.

## Bron 
* *Natuurlewe van Suid-Afrika* Duncan Butchart Struik Nature 2012 

## Eksterne skakels 
* 
*
Soka Gakkai Internasionaal Suid-Afrika

**Soka Gakkai Internasionaal Suid-Afrika** (SGI Suid-Afrika) is die plaaslike tak van ’n Nichiren-Boeddhistiese leke-organisasie wat in 1975 deur Daisaku Ikeda, die Japannese beweging Soka Gakkai se derde president, in Guam gestig is. 

Die SGI is die oorkoepelende organisasie vir Soka Gakkai wêreldwyd. Volgens hul webtuiste het hulle volgelinge in 192 lande en gebiede. Hulle beskou hulself as ’n steunnetwerk vir die beoefenaars van Nichiren-Boeddhisme en ’n wêreldwye Boeddhistebeweging vir "vrede, opvoeding en kulture uitruiling". Dit is ’n nieregeringsorganisasie met amptelike bande met die Verenigde Nasies.

## Verwysings 
## Eksterne skakels 
*Webtuiste van Soka Gakkai Internasionaal Suid-Afrika
*15px Van die inligting kom uit die Engelse Wikipedia
Mika Häkkinen

**Mika Häkkinen** (gebore 28 September 1968 in Vantaa, Finland), bynaam "The Flying Finn" is 'n Finse voormalige Formule Een-renmotorbestuurder wat vir die McLaren-Mercedesspan gejaag het. Hy was die Formule Een-Wêreldbestuurderskampioen in 1998 en 1999.

## Oorwinnings in Formule 1 
;Oorwinnings in 'n DTM-ren
* 2005: Spa-Francorchamps
* 2007: Eurospeedway Lausitz, Mugello

;Voorste wegspring (Formule 1)
* 1997: Luxemburg
* 1998: Australië, Brasilië, Spanje, Monaco, Frankryk, Groot-Brittanje, Duitsland, Hongarye, België
* 1999: Australië, Brasilië, San Marino, Monaco, Spanje, Groot-Brittanje, Oostenryk, Duitsland, Hongarye, België, Italië
* 2000: Australië, Brasilië, San Marino, Oostenryk, België

;Vinnigste rondte tydens Formule 1-ren
* 1997: Italië
* 1998: Australië, Brasilië, Spanje, Monaco, Italië, Luxemburg
* 1999: Brasilië, Monaco, Groot-Brittanje, Oostenryk, België, Europa
* 2000: San Marino, Groot-Brittanje, Spanje, Monaco, Kanada, Hongarye, Italië, Japan, Maleisië
* 2001: Maleisië, Groot-Brittanje, Hongarye

;Vinnigste rondte tydens DTM-ren
* 2005: Lausitzring, Spa-Francorchamps, Istanboel
* 2006: Zandvoort, Le Mans

## Volledige Formule Een- uitslae
(Renne in **vetdruk** dui voorste wegspringplek aan) (Renne in *skuinsdruk* is vinnigste rondte)
Pal Tubten Shedrup Ling-sentrum

Die **Pal Tubten Shedrup Ling-sentrum** is ’n Suid-Afrikaanse sentrum in die Nyingma-tradisie van Tibettaanse Boeddhisme in Pretoria. Volgens hul webtuiste is die sentrum gestig op versoek van Dzogchen Lingla Rinpoche en die lama Orgyen Chokyi Dorje.

Dit is ’n organisasie sonder winsbejag wat onder meer seminare en konferensies reël en die Tibettaanse Boeddhistiese filosofie leer en beoefen. Hulle bevorder ook kulturele uitruiling tussen Suid-Afrika en Tibet.

## Verwysings 
## Eksterne skakels 
*Webtuiste van die Pal Tubten Shedrup Ling-sentrum
Lama (Boeddhisme)

[duimnael|140px|Die huidige [Dalai Lama.]]
**Lama** (Tibettaans: བླ་མ་, "hoof" of "hoëpriester") is die titel van ’n onderwyser van die dharma in Tibettaanse Boeddhisme. Dit is soortgelyk aan die Sanskrit-term "ghoeroe".

Die woord is histories gebruik vir hooggeagte spirituele meesters of kloosterhoofde.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Williams Grand Prix Engineering

__NOTOC__
**Williams Grand Prix Engineering** (voorheen *Williams F1*) is 'n Britse Formule Een-motorrenspan wat by Grove, Wantage, Oxfordshire in Engeland gebaseer is. Hulle neem aan die Formule Eenwêreldkampioenskap deel en maak tans gebruik van Mercedes-AMG F1 M14 E Performance 1.6 V6 turbo-enjins in hulle renmotors.

Die span se renjaers vir 2016 was die Brasiliaan Felipe Massa en die Fin Valtteri Bottas. Vir 2017 was die renjaers Massa en Lance Stroll, en in 2020 en 2021 die jong Brit George Russell en die Kanadees Nicholas Latifi. In  2023 was die renjaers Alexander Albon en Logan Sargeant.

## F1-renuitslae 
### 1977 – 1990 
### 1991 – 1999 
### 2000 – 2009 
### 2010 – 2020 
### 2020 – hede 
* † Die renjaer haal nie die einde nie, maar word wel geklassifiseer omdat hy meer as 90% van die renafstand voltooi het.
* ‡ Halwe punte is in België toegeken in 2021 omdat daar minder as 75% van die wedren afgelê is weens hewige reën.

## Galery 

Lêer:Damon Hill 1995-2.jpg|duimnael|240px|Damon Hill in die 1990's, toe Williams groot welslae behaal het.
Lêer:Valtteri Bottas 2015 Malaysia FP3.jpg|duimnael|240px|Valtteri Bottas in die Williams FW37

## Verwysings 
## Eksterne skakels 
*
Lama (dubbelsinnig)

**Lama** kan verwys na:

*Lama (dier), ’n dier met die wetenskaplike naam *Lama glama*, ook bekend as ’n llama;
*Lama (Boeddhisme), ’n geestelike onderwyser in Tibettaanse Boeddhisme.
Klas G-tenklokomotief

Die **Suid-Afrikaanse Spoorweë Klas G 4-8-2T** van 1904 is 'n tenklokomotief wat in die begin van die twintigste eeu in die Kolonie van Natal onwerp is.

In 1904 het die Natalse Regeringspoorweë 25 Klas E  "Mountain"-tipe tenklokomotiewe in diens gestel. In 1912, toe hierdie lokomotiewe na die Suid-Afrikaanse Spoorweë oorgedra is, is hulle hernommer en as  herklassifiseer.

## Verwysings
Kliplikkewaan

Die **kliplikkewaan** (*Varanus albiguralis*) is 'n likkewaan wat voorkom oor feitlik die hele Suid-Afrika met die uitsondering van die westelike gedeeltes. Die reptiel leef in ruigtes, boomveld en koppies.

## Voorkoms 
duimnael|links|'n Kliplikkewaan naby die Letaba-kamp in die Krugerwildtuin
duimnael|links|Kliplikkewaan naby Pafuri in die Krugerwildtuin

Die likkewaan word 100 – 150&nbsp;cm lank en weeg 12 – 15&nbsp;kg; dit is 'n massiewe droëgrondakkedis met 'n geronde snoet. Die volwasse likkewaan se rugkant is grysbruin, die pens bleekgeel met donker kolle en dwarsstrepe. Die onvolwasse likkewaan is helderder van kleur.

Een van sy natuurlike vyande is die breëkoparend.

## Bron 
* *Natuurlewe van Suid-Afrika* Duncan Butchart Struik Nature 2012 

## Verwysings 
## Eksterne skakels 
* 
*
Waterlikkewaan

Die **Waterlikkewaan** (*Varanus niloticus*) is 'n likkewaan wat voorkom aan die suidkus- en ooskus gebiede, die Vrystaat, Gauteng, Noordwes, Limpopo en Mpumalanga in Suid-Afrika. Dit leef aan die oewers van varswaterriviere en damme. Hulle word 100 tot 200&nbsp;cm lank en weeg 12 tot 20&nbsp;kg.

duimnael|links|'n Waterlikkewaan
duimnael|links|Verspreiding

## Bron 
* *Natuurlewe van Suid-Afrika* Duncan Butchart Struik Nature 2012 

## Verwysings 
## Eksterne skakels 
* 
*
Nichiren

**Nichiren** (日蓮; 6 April 1222 &ndash; 21 November 1282) was ’n Boeddhistemonnik wat tydens die Kamakura-tydperk (1185–1333) in Japan gelewe het. Hy het toewyding gepredik aan die *Lotus-soetra*, wat na bewering Gautama Boeddha se leringe aan die einde van sy lewe bevat, as die enigste manier om verligting te behaal.

Nichiren het geglo dié soetra bevat die kern van alle leringe van Gautama Boeddha wat met die wette van oorsaaklikheid (karma) verband hou en lei alle mense sonder onderskeid na verligting. Dié toewyding aan die soetra behels die dreunsing van *Namu Myōhō Renge Kyō* ("eerbetoon aan die *Lotus-soetra*"), ’n frase waarna as die *daimoku* verwys word, as die essensiële beoefening van die leringe.

## Nichiren-Boeddhisme 
**Nichiren-Boeddhisme** sluit verskillende skole in, soos Honmon Butsuryū Shū, Nichiren Shōshū, Nichiren Shū, asook lekebewegings soos Risshō Kōsei Kai en Soka Gakkai. Elk van hulle beweer hulle is die enigste ware volgelinge van hul stigter en het hul eie vertolkings van Nichiren se leringe. Ten spyte van die verskille, deel al die Nichiren-sektes die dreunsing van die *daimoku* as ’n kernpraktyk.

## Verwysings 
## Bronne 
*15px Hierdie artikel is vertaal uit die Engelse Wikipedia

## Eksterne skakels 
* *An Illustrated Life Story of Nichiren Daishonin* 
* ’n Engelse biografie van Nichiren
* Amptelike webtuiste van Soka Gakkai Internasionaal (SGI)
Diamond Way-Boeddhisme

duimnael|200px|Die lama Ole Nydahl en sy vrou, Hannah.
duimnael|140px|Die 17de Karmapa, Trinley Thaye Dorje.
**Diamond Way-Boeddhisme** is ’n leke-organisasie binne die Karma Kagyu-skool van Tibettaanse Boeddhisme. Die eerste Diamond Way-Boeddhistesentrum is in 1972 deur die lama Ole Nydahl en sy vrou, Hannah, gestig. Ole Nydahl staan onder die geestelike leiding van Trinley Thaye Dorje, een van die twee aanspraakmakers op die titel 17de Karmapa. 

Daar is tans sowat 650 Diamond Way-Boeddhistesentrums wêreldwyd, onder meer in Kaapstad en Johannesburg, Suid-Afrika.

## Eksterne skakels 
*Diamond Way-Boeddhistesentrums in Suid-Afrika 
*15px Hierdie artikel is vertaal uit die Engelse Wikipedia
Vipassana

**Vipassana** (Pali) of **vipaśyanā** (विपश्यना, Sanskrit) in Boeddhisme beteken "insig" in die ware aard van realiteit, of die drie kenmerke van die bestaan: verganklikheid, lyding en die besef van die nie-self.

Vipassana-meditasie is ’n antieke praktyk wat deur Boeddhas geleer is en later weer bekendgestel is. Dit het gewild geraak danksy Mahasi Sayadaw, S.N. Goenka en die Vipassana-beweging. Dit behels bewustheid van asemhaling en van gedagtes, gevoelens en optrede, en word gebruik om insig te kry in die drie kenmerke van die bestaan. 

Wêreldwyd is verskeie sentrums wat Vipassana-meditasie beoefen. In Suid-Afrika is die Dhamma Pataka in Worcester naby Kaapstad.

## Verwysings 
## Bronne 
*
*
*
*

## Eksterne skakels 
*Dhamma Pataka, Worcester 
*15px Hierdie artikel is vertaal uit die Engelse Wikipedia
Force India

Die **Force India F1**-span was 'n Formule 1-span wat vanaf die 2008-seisoen tot in 2017 aan die Formule Een-wêreldkampioenskap deelgeneem het.

Force India het ontstaan uit die Spyker F1-span, wat gespruit het uit Midland, wat op sy beurt uit die Jordan Grand Prixspan ontstaan het in Oktober 2007.

Die span se renjaers in 2016 was Sergio Pérez en Nico Hülkenberg, en in 2017 en 2018 Pérez en Esteban Ocon.

## Uitslae 
[duimnael|420px|Force India tweeling ([Sergio Pérez en Nico Hülkenberg) tydens die 2015 Maleisiese Grand Prix.]]

* Vanaf die 2018 Belgiese Grand Prix ding die span onder die nuwe naam **Racing Point F1-span** mee, nadat die vorige Force India-span gelikwideer is. Hulle verloor dus al hul kampioenskapspunte tot op daardie stadium. Die span se naam is weereens in 2021 verander, hierdie keer na Aston Martin F1.
Vlag van Switserland

Die **Switserse Vlag** toon ’n regop, losstaande wit kruis op ’n rooi agtergrond. Die vlag is een van twee vlae wat vierkantig is waar die ander die Vlag van die Vatikaanstad is. Die Switserse vlag is die nasionale vlag van Switserland. In Duitssprekende Switserland word die term *"Schweizerfahne"* gebruik vir die vlag en die wit kruis word dikwels *Schweizerkreuz* genoem.

## Sien ook 
## Eksterne skakels 
*  Switserland by *Flags of the World*.
*
Trinley Thaye Dorje

**Trinley Thaye Dorje** (Tibettaans: ཕྲིན་ལས་མཐའ་ཡས་རྡོ་རྗེ་; geb. 6 Mei 1983, Tibet) is ’n aanspraakmaker op die titel 17de Karmapa. Die Karmapa is hoof van die Karma Kagyu-skool, een van die vier hoofskole van Tibettaanse Boeddhisme. Die ander aanspraakmaker op die titel is Ogyen Trinley Dorje.

## Biografie 
Trinley Thaye Dorje is die seun van die 3de Mipham Rinpoche (Tshe-dbang Bdud-'dul-lyn) van die Junyung-klooster, een van verskeie mense wat geglo word die reïnkarnasie van Ju Mipham, ’n belangrike lama van die Nyingmapa-skool en ’n afstammeling van koning Gesar van Ling, is. Daar word berig dat die seun op die ouderdom van ses maande reeds begin vertel het dat hy die Karmapa was. Die identiteit van die 17de Karmapa word egter betwis.

In 1988 het Shamar Rinpoche Lhasa in die geheim besoek om ondersoek in te stel of Thaye Dorje werklik die reïnkarnasie van die Karmapa is omdat hy gesê het die seun het in ’n droom aan hom verskyn.

Thaye Dorje woon tans in Kalimpong, Indië, waar hy sy opvoeding voortsit. Op 17 Mei 2006 is hy amptelik deur die Karmapa-liefdadigheidstrust as die regmatige en administratiewe opvolger van die 16de Karmapa erken. Die wettige opvolger is egter nog nie onbetwis bepaal nie.

## Sien ook 
* Karmapa
* Karmapa-omstredenheid

## Verwysings 
## Eksterne skakels 
* Amptelike webtuiste van die 17de Karmapa Trinley Thaye Dorje
* Kagyu Asië

*15px Hierdie artikel is vertaal uit die Engelse Wikipedia